Nr. C 147/6 De Europæiske Fællesskabers Tidende 16. 6. 90 
II 
(Forberedende retsakter) 
KOMMISSIONEN 
Forslag til Rådets forordning (EØF) om samråd mellem lufthavnsmyndigheder og lufthavns-
brugere og om principperne for fastsættelse af lufthavnsafgifter 
KOM(90) 100 endelig udg. 
(Forelagt af Kommissionen den 3. april 1990) 
(90/C 147/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 84, 
stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Effektiv drift af en lufthavn er i vid udstrækning afgø­
rende for kvaliteten af lufttransportydelserne; 
det er nødvendigt, at de luftfartsydelser og -faciliteter, 
der i lufthavne tilbydes luftfartsselskaber og andre 
flyejere samt passagerer, er af rimelig kvalitet og 
omfang, og at de er effektive i forhold til de dermed 
forbundne omkostninger, da de indvirker på billetpri­
serne; afgifter i forbindelse med sådanne ydelser og faci­
liteter bør virke fremmende for en mere effektiv udnyt­
telse af den til rådighed stående kapacitet; 
for at sikre, at lufthavnsfaciliteterne udnyttes effektivt, 
og at luftfartsydelserne i lufthavnene står i forhold til de 
dermed forbundne omkostninger, skal der finde regel­
mæssige samråd sted mellem lufthavnsmyndighederne og 
repræsentanter for lufthavnsbrugerne; 
for at sådanne samråd kan blive effektive, og for at der 
kan ske en bedre planlægning af lufthavnenes fremtidige 
behov, er det nødvendigt, at lufthavnsmyndighederne og 
-brugerne udveksler tilstrækkeligt med oplysninger til, at 
enhver ændring af lufthavnenes drift og faciliteter, 
afgiftssystemer og afgiftsniveauer kan nærmere 
bestemmes og forklares; 
da der i lufthavnene udføres forskellige former for 
statslig kontrol (i forbindelse med f.eks. indvandring og 
toldbehandling), og da denne kontrol udgør en vigtig del af lufthavnsprocedurerne og kræver tilstrækkeligt med 
plads og en vis samordning inden for rammerne af luft­
havnenes samlede funktioner, er det ønskværdigt, at de 
statslige kontrolorganer, der er placeret i en lufthavn, 
deltager aktivt i samrådene om ændringer af lufthavnens 
drift, faciliteter og udvidelsesplaner; 
for at fremme en effektiv udnyttelse af lufthavnskapaci­
teten og lade nye virksomheder få adgang til markedet er 
det nødvendigt, at lufthavnsmyndighederne deltager i 
procedurerne omkring fordelingen af afgangs- og 
ankomsttidspunkter, og at de oplyses om arbejdet i de 
udvalg, der udarbejder fartplaner; 
de myndigheder, der er ansvarlige for flere lufthavne, 
som udgør et system af indbyrdes forbundne lufthavne, 
bør have mulighed for at afholde samråd med deres 
brugere på kollektivt grundlag for at begrænse udgif­
terne hertil; 
da der bør tages hensyn til behovet for tilstrækkelige 
administrative og finansielle ressourcer til at kunne 
opfylde bestemmelserne i denne forordning, begrænses 
den til at gælde for myndighederne i større lufthavne, 
selv om myndighederne i de mindre lufthavne også bør 
bestræbe sig på at afholde regelmæssige samråd med 
repræsentanter for brugerne; 
selv om mange lufthavnsaktiviteter foregår i konkurrence 
med andre økonomiske virksomheder, er konkurrencen 
mellem lufthavnene dog ret begrænset, og det vil derfor 
være hensigtsmæssigt at fastlægge visse generelle prin­
cipper for fastsættelsen af de afgifter, der opkræves for 
anvendelse af lufthavne; 
det er ønskværdigt, at brugerne ikke blot betaler for de 
lufthavnsfaciliteter og servicetilbud, de benytter sig af, 
uanset hvor i Fællesskabet trafikken kommer fra, men at 
de også bærer en rimelig del af omkostningerne ved 
etablering af de lufthavnsfaciliteter og serviceorganer, 
der må anses for absolut nødvendige for, at en lufthavn 
kan fungere effektivt, sikkert og miljømæssig forsvarligt; 
i visse tilfælde kunne niveauet for lufthavnsafgifterne 
sænkes med henblik på at imødekomme regionalpolitiske 
behov, f.eks. når det drejer sig om at integrere en isoleret 
region med vanskelige adgangsforhold, hvilket ville være 
i overensstemmelse med Traktatens artikel 92 ff.; 
16. 6. 90 De Europæiske Fællesskabers Tidende Nr. C 147/7 
med hensyn til lufthavnenes finansielle struktur, graden 
af finansiel selvbestemmelse og ejendomsretten til 
anlægsaktiverne, er der store forskelle mellem de enkelte 
lufthavne i Fællesskabet; 
denne forordning indskrænker på ingen måde anven­
delsen af Traktatens artikel 8!>, 86, 90 og 92 — 
UDSTEDT FØLGENDE FORORDNING: 
Artikel 1 
Denne forordning omhandler dels procedurerne for 
samråd og udveksling af oplysninger om luftfarts aktivi­
teter, der skal finde sted mellem lufthavne, der er åbne 
for kommerciel lufttransport mellem medlemsstaterne, og 
deres brugere, dels principperne for fastsættelse af 
afgifter for luftfartsydelser og -faciliteter i de pågæl­
dende lufthavne. 
Artikel 2 
I denne forordning forstås ved: 
a) lufthavn: enhver lufthavn, der er beliggende i Fælles­
skabet, og som er åben for kommerciel lufttransport 
mellem medlemsstaterne, og hvorigennem der mindst 
passerer 1 000 000 passagerer årligt 
b) luftfartsydelser og -faciliteter: de ydelser og faciliteter, 
der er nødvendige for at ekspedere den strøm af luft­
fartøjer, passagerer, bagage og fragt, der passerer 
igennem en lufthavn 
c) brugere: 
— luftfartsselskabernes repræsentative organisationer 
— luftfartsselskaberne, hvis de ikke er repræsenteret i 
sådanne organisationer 
— repræsentative organisationer for de øvrige luft­
fartsselskaber og andre flyejere, der anvender luft­
havnen 
— repræsentative organisationer for passagerer, 
befragtere, speditører og rejsearrangører, der 
anvender lufthavnen, for så vidt som sådanne 
organisationer eksisterer 
d) lufthavnsmyndighed: den instans, der helt eller delvis 
er ansvarlig for en eller flere lufthavne, specielt med 
hensyn til luftfartsydelser og -faciliteter 
e) lufthavnsafgifter: de afgifter, der opkræves i lufthavne 
på luftfartøjer, passagerer, bagage og fragt til 
gengæld for en række luftfartsydelser og for retten til 
benyttelse af lufthavnsfaciliteter. 
I. Samrådsprocedurer 
Artikel 3 
1. En lufthavnsmyndighed afholder mindst en gang 
om året samråd med brugerne af den lufthavn, den har ansvar for, om lufthavnens økonomi og drift, for så vidt 
angår dens luftfartsydelser og -faciliteter. 
2. Med henblik på afholdelse af samråd efter stk. 1 
stiller hver lufthavnsmyndighed en række på årsbasis 
udarbejdede oplysninger til rådighed for brugerne vedrø­
rende lufthavnens aktiviteter, og disse oplysninger skal 
mindst omfatte de i bilag I angivne data, medmindre 
lufthavnsmyndighederne og -brugerne måtte fastsætte 
andet med hjemmel i national lovgivning. 
3. Lufthavnsmyndighederne afholder samråd med 
brugerne om, hvorledes definitionerne af og parametrene 
for de i stk. 2 omhandlede data finder anvendelse på de 
lokale forhold. 
Artikel 4 
1. En lufthavnsmyndighed afholder samråd med 
brugere, der på afgørende måde berøres af: 
a) vigtige ændringer af luftfartsydelserne eller -facilite­
terne, mindst fire måneder inden sådanne ændringer 
gennemføres 
b) væsentlige udvidelsesplaner for den pågældende luft­
havn eller en hvilken som helst ny lufthavn, der skal 
drives af lufthavnsmyndigheden i samme region, på 
ethvert nyttigt tidspunkt under planlægningsfaserne, 
og mindst fire måneder inden der træffes endelig 
beslutning om indgåelse af vigtige forpligtelser vedrø­
rende de enkelte planlægningsfaser. 
2. Med særligt henblik på afholdelse af samråd efter 
stk. 1, litra a), og med henblik på en højnelse af kvali­
teten af den service, der ydes brugerne, skal hver luft­
havnsmyndighed fremskaffe oplysninger, og udveksle 
disse med brugerne, om lufthavnens drift og de luftfarts­
ydelser, som udføres af luftfartsselskaberne eller af en 
hvilken som helst anden virksomhed. 
3. Medlemsstaterne sørger for, at de statslige kontrol­
organer, der er placeret i lufthavnen (f.eks. flyvekontrol-
tjeneste, indvandrings- og toldmyndigheder), deltager i 
samrådene. 
Artikel 5 
1. En lufthavnsmyndighed afholder samråd med de 
repræsentative organisationer for luftfartsselskaberne og 
andre flyejere mindst to måneder inden gennemførelsen 
af vigtige ændringer af lufthavnsafgifterne eller indfø­
relsen af nye lufthavnsafgifter. 
2. I de tilfælde, hvor de kompetente statslige myndig­
heder i en medlemsstat er ansvarlige for godkendelsen af 
lufthavnsafgifterne, deltager de i sådanne samråd. Er de 
kompetente statslige myndigheder i en medlemsstat 
ansvarlige for fastsættelsen af lufthavnsafgifterne, 
rådfører de sig med lufthavnsmyndighederne og afholder 
samråd i henhold til stk. 1. 
Nr. C 147/8 De Europæiske Fællesskabers Tidende 16. 6. 90 
3. Med henblik på afholdelse af samråd efter stk. 1 
fremskaffer hver lufthavnsmyndighed oplysninger, der er 
tilstrækkeligt omfattende til at forklare alle væsentlige 
ændringer eller nyskabelser. 
Artikel 6 
Der indkaldes til samråd i rimelig god tid inden afhol­
delsen. 
Artikel 7 
Luftfartsselskaber og andre flyejere, der anvender en 
lufthavn og deltager i samrådene, eller deres repræsenta­
tive organisationer, forsyner hver lufthavnsmyndighed 
med overslag over de fremtidige tendenser inden for 
flytrafikken, oplysninger om fartplaner, de særlige 
kendetegn ved og antallet af de luftfartøjer, der 
forventes anvendt, de specielle faciliteter, som de måtte 
kræve, herunder ground handling, påfyldning af brænd­
stof, catering samt andet relevant oplysende materiale, i 
henhold til bilag II. De pågældende luftfartsselskaber og 
andre flyejere kan kræve, at disse oplysninger behandles 
fortroligt. I så tilfælde kan de henvende sig direkte til 
myndighederne. 
Artikel 8 
Luftfartsmyndigheder har ret til at deltage i procedu­
rerne omkring fordelingen af afgangs- og ankomsttids­
punkter i deres egen (egne) lufthavn(e) og skal have 
oplysning om de møder, hvor fartplanerne fastlægges, og 
som de — og deres repræsentative organisation — even­
tuelt kan deltage i med observatørstatus. 
Artikel 9 
Under samråd skal alle involverede parter så vidt muligt 
søge at nå til enighed om de spørgsmål, der drøftes, og 
om de ændringer, der foreslås, samt om eventuelle alter­
native forslag. Kan der ikke opnås enighed under samrå­
dene, kan lufthavnsmyndighederne dog gennemføre de 
påtænkte ændringer på betingelse af at have indhentet 
eventuel godkendelse heraf. 
Artikel 10 
Hvor en luftfartsmyndighed har ansvar for mere end en 
lufthavn, der betjener samme by, samt for Balearernes og 
De Kanariske Øers vedkommende kan lufthavnsmyndig-heden på kollektiv basis afholde samråd med brugerne 
om alle de lufthavne, der er underlagt dens kontrol, når 
der gives særskilte oplysninger om hver enkelt lufthavn 
med mere end 1 000 000 passagerer om året. 
Artikel 11 
Medlemsstaterne opfordrer de lufthavnsmyndigheder, 
der har ansvar for lufthavne med under 1 000 000 passa­
gerer om året, til at afholde samråd med og give oplys­
ninger til deres brugere ud fra tilsvarende retningslinjer. 
II. Principperne for fastsættelse af lufthavnsafgifter 
Artikel 12 
1. Afgifter for luftfartsydeler og -faciliteter bør: 
a) virke fremmende for en sikker, effektiv og økonomisk 
forsvarlig udnyttelse af lufthavnsfaciliteterne, under 
hensyntagen til de tidsmæssigt varierende overbelast­
ningsproblemer 
b) være klare, let forståelige og ikke indebære forskels­
behandling 
c) stå i et rimeligt forhold til omkostningerne ved de 
faciliteter og de serviceydelser, der er nødvendige, 
og/eller som kunderne benytter sig af, idet der sikres 
en rimelig forrentning og tages hensyn til miljøom­
kostninger 
d) tage hensyn til indtægter fra kommercielle aktiviteter 
i tilknytning til luftfartsaktiviteterne. 
2. Omkostningerne i forbindelse med luftfartsydelser 
og -faciliteter fordeles på et rimeligt grundlag i overens­
stemmelse med principperne for god regnskabsførelse. I 
forbindelse med isolerede regioner med vanskelige 
adgangsforhold kan der dog tages hensyn til regionalpo­
litiske behov i overensstemmelse med Traktatens bestem­
melser. 
III. Afsluttende bestemmelse 
Artikel 13 
Denne forordning træder i kraft den 1. juli 1990. 
Denne forordning er bindende i alle enkeltheder og 
gælder umiddelbart i hver medlemsstat. 
16. 6. 90 De Europæiske Fællesskabers Tidende Nr. C 147/9 
BILAG I 
OPLYSNING OM LUFTHAVNENES ØKONOMI OG DRIFT 
I. Trafik 
Der skal fremlægges årlige statistikker (') om trafikken på hver lufthavn. Disse statistikker skal mindst 
omfatte følgende: 
1) Antal passagerer: 
a) på internationale destinationer 
b) på destinationer inden for EF 
c) på indenrigsdestinationer 
d) i transit (2) 
I alt: 
2) Fragt (1 000 kg): 
a) på internationale destinationer 
b) på destinationer inden for EF 
c) på indenrigsdestinationer 
d) i transit (2) 
I alt: 
3) Antal flyvninger: 
a) på internationale destinationer 
b) på destinationer inden for EF 
c) på indenrigsdestinationer 
d) i transit (2) 
I alt: 
II. Beskæftigelsesforhold 
Der skal fremlægges årlige statistikker over omfanget af det personale, der er ansat direkte under 
lufthavnsmyndighederne. Disse statistikker skal opdeles i fastansatte og midlertidigt ansatte og efter funk­
tion. Desuden skal hver lufthavnsmyndighed så vidt muligt fremlægge oplysninger om det personale, der af 
andre arbejdsgivere, f.eks. staten, er beskæftiget i lufthavnen. Følgende tabel kan tjene som eksempel på de 
statistikker, myndighederne så vidt muligt skal fremlægge. 
(') Disse statistikker skal opdeles i tal for henholdsvis ruteflyvning og chartertrafik. 
(2) Endvidere skal myndighederne bestræbe sig på at foretage en opdeling i passager- og luftfragttrafik. 
Nr. C 147/10 De Europæiske Fællesskabers Tidende 16. 6. 90 
Antal ansatte i lufthavnen 
Antal ansatte efter funktion 
Toldekspedition 
Indvandring 
Brandvæsen 
Lufthavnsterminalernes flyledelse 
Vejrtjeneste 
Ground services 
Håndtering af bagage 
Check-in 
Bilparkering 
Catering 
Teknisk afdeling 
Salgsvirksomhed 
Administration 
Andre funktioner 
Samlet antal direkte ansatte under 
lufthavnsmyndighederne 
Samlet antal øvrige beskæftigede i lufthavnen (af 
andre arbejdsgivere, herunder staten) Direkte ansat under 
lufthavnsmyndighederne Øvrige beskæftigede i 
lufthavnen (af andre 
arbejdsgivere, herunder 
staten) 
Samlet antal ansatte i lufthavnen 
III. Økonomiske forhold 
Hver enkelt lufthavn skal fremlægge årsregnskaber, herunder en balance og en resultatopgørelse. De skal 
være tilstrækkeligt detaljerede til at give et sandt og rimeligt billede af lufthavnens aktiver, gæld, finansielle 
stilling og dens vinding og tab. Opstiltingen af disse regnskaber må ikke ændres fra et finansår til et andet, 
undtagen i ganske særlige tilfælde. Envher afvigelse fra tidligere år skal fremgå klart, tillige med en forkla­
ring på afvigelsen. Ved lufthavnsmyndighedernes opførelse af lufthavnens indtægter på resultatopgørelse 
skal hver lufthavn som minimum foretage følgende opdeling: 
A. Indtægter fra lufthavnsafgifter, der opkræves i lufthavnen 
a) Landingsafgifter 
b) Flyparkeringsafgifter 
c) Passagerafgifter 
d) Flykontrolafgifter (terminal navigational charges) 
e) Fragtafgifter 
f) Sikkerhedsafgifter 
g) Støjbetingede afgifter 
h) Andre afgifter, for eksempel håndtering af bagage 
I alt: 
16. 6. 90 De Europæiske Fællesskabers Tidende Nr. C 147/11 
B. Andre indtægter i lufthavnen 
a) Tjenesteydelser i forbindelse med ground handling (hvis de alene 
udføres af lufthavnsmyndigheden eller af en koncessionshaver med 
monopolrettigheder) 
b) Koncessioner: 
1) Kommercielle koncessioner 
2) Ground handling 
c) Lejeindtægter og serviceydelser 
d) Andre indtægter fra koncessioner 
I alt: 
C. Samlede indtægter 
BILAG II 
OPLYSNINGER OM LUFTFARTSSELSKABERNES OG DE ANDRE FLYEJERES DRIFTSMÆS­
SIGE PLANER FOR DEN PÅGÆLDENDE LUFTHAVN 
I. Trafik 
Overslag over næste års trafikudvikling i lufthavnen med hensyn til: 
1) Antallet af passagerer: 
a) på internationale destinationer 
b) på destinationer inden for EF :.. 
c) på indenrigsdestinationer 
d) i transit 
2) Fragt (1 000 kg) 
a) på internationale destinationer 
b) på destinationer inden for EF 
c) på indenrigsdestinationer 
d) i transit 
3) Antal flyvninger: 
a) på internationale destinationer 
b) på destinationer inden for EF 
c) på indenrigsdestinationer 
d) i transit 
4) De flytyper, der vil blive anvendt: 
a) regelmæssigt 
b) alternativt 
Desuden skal luftfartsselskaberne og de andre flyejere meddele deres planer om en eventuel udvidelse af 
deres aktiviteter i lufthavnen for så vidt angår passager- og fragtruter (f.eks. nye ruter, hyppigheden af 
afgange og ankomster, knudepunktsfunktioner) for den næste femårige planlægningsperiode. 
Nr. C 147/12 De Europæiske Fællesskabers Tidende 16. 6. 90 
II. Planlægning af flyflåden 
Overslag over antallet af og de særlige kendetegn ved de luftfartøjer, der vil blive anvendt til beflyvning af 
lufthavnen i de næste 15 år, fordelt på trafiktyper. 
III. Specielle faciliteter, der vil være behov for 
1. Terminalfaciliteter (m2): 
a) til hyppig brug 
b) til eventuel brug 
2. Godsoplagringsfaciliteter (m2): 
a) til hyppig brug 
b) til eventuel brug 
3. Vedligeholdelsesfaciliteter (m2); 
a) til hyppig brug 
b) til eventuel brug 
4. Forpladsareal (m2): 
— bred fly krop: 
a) til hyppig brug 
b) til eventuel brug 
— normal flykrop: 
a) til hyppig brug 
b) til eventuel brug 
5. Kontorareal (m2) 
6. Antal parkeringspladser 
IV. Antal ansatte 
Det antal ansatte, der forventes at arbejde i lufthavnen for det pågældende luftfartsselskab eller den pågæl­
dende flyejer ved afslutningen af det påfølgende år: 
1) Antal fastansatte medarbejdere 
2) Antal midlertidigt beskæftigede medarbejdere